
PËR DISA SHTESA DHE NDRYSHIME NË VENDIMIN NR.23, DATË 12.1.2011 TË KËSHILLIT TË MINISTRAVE “PËR PËRCAKTIMIN E FUNKSIONEVE, TË PËRGJEGJËSIVE DHE TË MARRËDHËNIEVE NDËRMJET AUTORITETEVE TË STRUKTURAVE TË MENAXHIMIT TË DECENTRALIZUAR TË ASISTENCËS SË BASHKIMIT EUROPIAN, NË KUADËR TË INSTRUMENTIT TË PARAZGJERIMIT (IPA), KOMPONENTI I, ASISTENCA E TRANZICIONIT DHE FORCIMI INSTITUCIONAL”[footnoteRef:1]  [1:  Shënim. Në përputhje me EU acquis, ID celex-32007R0718, Commission Regulation (EC) No 718/2007 of 12 June 2007 implementing Council Regulation (EC) No 1085/2006 establishing an instrument for pre-accession assistance (IPA)] 


Në mbështetje të nenit 100 të Kushtetutës, të neneve 6 e 8 të ligjit nr.9840, datë 10.12.2007 “Për ratifikimin e marrëveshjes kuadër, ndërmjet Këshillit të Ministrave të Republikës së Shqipërisë dhe Komisionit të Komuniteteve Europiane, për rregullat e bashkëpunimit financiar për asistencën për Shqipërinë, në kuadër të zbatimit të instrumentit të parazgjerimit (IPA)”, me propozimin e Ministrit të Financave, Këshilli i Ministrave

VENDOSI:

Në vendimin nr.23, datë 12.1.2011 të Këshillit të Ministrave, bëhen këto shtesa dhe ndryshime:
	a)
	Nënndarja “iv” e shkronjës “ç” të pikës 3 ndryshohet, si më poshtë vijon:


“iv) Zyra e KKIPA-së/NIPAC-së, në ministrinë përgjegjëse për integrimin europian përgatit dhe zbaton manualin e brendshëm të procedurave, i cili miratohet nga KKIPA-ja/NIPAC-ja dhe konfirmohet nga ZKA-ja/NAO-ja;”.
	b)
	 Nënndarja “v” e shkronjës “c” të pikës 4, ndryshohet, si më poshtë vijon:


 “v) Miraton manualin e brendshëm të procedurave për ZKA-në/NAO-në, për Fondin Kombëtar, për Zyrën e NAO-s, dhe për ZAP-në/PAO-në, përgatitur nga këta të fundit.”.
	c)
	 Shkronja “b” e pikës 5 ndryshohet, si më poshtë vijon:


“b) ZKA-ja/NAO-ja është autoritet i menaxhimit të decentralizuar, që menaxhon veprimtarinë e Fondit Kombëtar, të cilit i është ngarkuar përgjegjësia për menaxhimin financiar të fondeve të Bashkimit Europian dhe Zyrës së NAO-s, së cilës i është ngarkuar përgjegjësia për funksionimin efektiv të  sistemeve të menaxhimit dhe të kontrollit.”.
	ç) 
	Nënndarja “xvi” e shkronjës “c” të pikës 5, ndryshohet, si më poshtë vijon:


“xvi) Miraton manualet e brendshme të procedurave për Fondin Kombëtar, Zyrën e NAO-s, ZAP-në/PAO-në dhe Agjencinë Implementuese, si dhe konfirmon manualet e brendshme të procedurave të zyrës së KKIPA-së/NIPAC”.
	d) 
	Në fund të shkronjës “c” të pikës 5, shtohet një paragraf  me këtë përmbajtje:


 “ZKA-ja/NAO-ja ushtron të gjitha të drejtat si nëpunës i parë autorizues në lidhje me fondet e Bashkimit Europian,  në zbatim të nenit 7 të ligjit nr.10 294, datë 1.7.2010 “Për inspektimin financiar publik”, dhe në përputhje të plotë me nënndarjet 4 e 5 të shkronjës “a” të aneksit A të Marrëveshjes Kuadër, ndërmjet Këshillit të Ministrave të Republikës së Shqipërisë dhe Komisionit të Komuniteteve Europiane, për rregullat e bashkëpunimit financiar për asistencën për Shqipërinë, në kuadër të zbatimit të instrumentit të paraaderimit (IPA).”.
	dh) 
	Në fund të pikës 6 shtohet një paragraf, me këtë përmbajtje:


“Me kërkesë të ZKA-së/NAO-së, Zyra e ZKA-së/NAO-së kryen kontrolle në vend në Drejtorinë e Përgjithshme të Financimeve dhe Kontraktimeve, agjencitë implementuese, si dhe strukturat e IPA-s, në ministritë e linjës/institucionet përfituese, për kontrollin dhe monitorimin më të frytshëm të projekteve të financuara nën IPA-në, si dhe për të siguruar ligjshmërinë dhe rregullsinë e transaksioneve lidhur me to, bazuar në shkronjën “a” të  pikës 4 dhe pikën 5 të aneksit A të Marrëveshjes kuadër, në përputhje me pikën 3 të nenit 25 të rregullores IPA 718/2007”.
e) Shkronja “d” e pikës 7 shfuqizohet.
ë) Nënndarjet “i”, “ii” dhe “iii”, të shkronjës “ç” të pikës  11,  ndryshojnë, si më poshtë vijon:
“i) Organizon procesin e programimit në përputhje me manualin përkatës të programimit;
 ii) Është përgjegjëse për përgatitjen e raporteve vjetore/përfundimtare për zbatimin, organizimin e takimeve të Komitetit të Monitorimit  IPA dhe për ndjekjen e zbatimit të rekomandimeve të dala nga këto takime, si dhe  për monitorimin në nivel projekti dhe programi, bazuar në manualin e monitorimit dhe të vlerësimit;
iii) Është përgjegjëse për përgatitjen e planit interim të vlerësimit për programet e komponentit I të IPA-së, si dhe dorëzimin e vlerësimeve interim pranë KKIPA-së/NIPAC-së, të cilin ky i fundit e paraqet në Komitetin e Monitorimit, IPA. Zyra e KKIPA-së /NIPAC-së përgatit termat e referencës për marrjen e vlerësuesve interim dhe shërben si pikë kontakti gjatë vlerësimeve interim.”.
f) Shkronja “d” e pikës 11 shfuqizohet.
Ky vendim hyn në fuqi menjëherë dhe botohet në Fletoren Zyrtare.

